Corey Perry

**Corey Perry** (s. 16. toukokuuta 1985 Peterborough, Ontario) on kanadalainen jääkiekkoilija, joka edustaa NHL-joukkue Tampa Bay Lightningia. Urallaan kertaalleen NHL:n arvokkaimman pelaajan ja parhaimman maalintekijän palkinnon saavuttanut Perry kuuluu kolmen kullan klubiin.

Perry on NHL:n historian ainoa pelaaja, joka on pelannut Stanley Cupin finaalissa viidessä eri joukkueessa. ssa Perry on pelannut urallaan neljästi, vuosina 2008, 2011, 2012 ja 2016.

## Ura
### Juniorivuodet
Ennen ammattilaisuransa alkua Perry pelasi vuosina 2001–2005 OHL-junioriliigan London Knightsissa. Tuona aikana hän oli kolmesti joukkueensa paras pisteentekijä (2002–2003, 2003–2004 ja 2004–2005) ja kahdesti joukkueen paras maalintekijä (2003–2004 ja 2004–2005). Eniten pisteitä hän teki kaudella 2004–2005, jolla oli OHL:n piste-, maali- ja syöttöpörssien kärkinimi tehtyään 130 tehopistettä, 47 maalia ja 83 syöttöpistettä 60:ssä runkosarjaottelussa. Hän myös voitti OHL:n syöttöpörssin kaudella 2003–2004.

Perry oli voittamassa sekä OHL:n mestaruutta että Memorial Cupia eli Canadian Hockey Leaguen mestaruutta vuonna 2005. Hän oli OHL-pudotuspelien paras pistemies tehtyään 18:ssa ottelussa 38 tehopistettä, 11 maalia ja 27 syöttöpistettä. Memorial Cup -turnauksessa hän oli maalipörssin toinen Sidney Crosbyn jälkeen ja pistepörssin viides tehtyään seitsemän tehopistettä, neljä maalia ja kolme syöttöpistettä neljässä ottelussa.

Vuonna 2005 Perry palkittiin Red Tilson Trophylla (OHL-kauden runkosarjan arvokkain pelaaja), Eddie Powers Memorial Trophylla (OHL-kauden runkosarjan pistepörssin voitto), Wayne Gretzky 99 Awardilla (OHL-kauden pudotuspelien arvokkain pelaaja) ja Stafford Smythe Memorial Trophylla (Memorial Cup -turnauksen arvokkain pelaaja). Hänet myös nimettiin OHL:n tulokkaiden ensimmäiseen tähdistökentälliseen 2002, OHL:n ensimmäiseen ja Canadian Hockey Leaguen toiseen tähdistökentälliseen 2004 ja Memorial Cup -turnauksen tähdistökentälliseen sekä Canadian Hockey Leaguen ja OHL:n ensimmäiseen tähdistökentälliseen 2005.

### Ammattilaisura
#### Anaheim Ducks (2005–2019)
Perry sai NHL-varauksen, kun silloinen Mighty Ducks of Anaheim (vuodesta 2006 Anaheim Ducks) varasi hänet numerolla 28  ensimmäisellä kierroksella. Vuonna 2004 hän edusti Anaheimin silloista farmiseuraa Cincinnati Mighty Ducksia kolmessa AHL:n pudotuspeliottelussa ja NHL-uransa hän aloitti vuotta myöhemmin. Hän pelasi ensimmäisen NHL-ottelunsa 5. lokakuuta 2005, jolloin Anaheim sai vastaansa Chicago Blackhawksin, ja sai ottelussa tililleen ensimmäisen NHL-pisteensä, syöttöpisteen Teemu Selänteen tekemään 1–1 ylivoimamaaliin. Ensimmäisen NHL-maalinsa hän teki muutama päivä myöhemmin, 10. lokakuuta ottelussa Edmonton Oilersia vastaan. 

Osan ensimmäisestä ammattilaiskaudestaan Perry vietti AHL:n Portland Piratesissa: hän teki 19:ssä pelaamassaan ottelussa 34 tehopistettä, 16 maalia ja 18 syöttöpistettä, ja joulukuussa 2005 hän jakoi AHL:n kuukauden tulokkaan palkinnon seurakaveri Ryan Getzlafin kanssa. Tammikuussa 2006 hänet nostettiin takaisin NHL:ään ja hän pysyi ylhäällä koko loppukauden. Hän pelasi tulokaskaudellaan, kaudella , 56 NHL:n runkosarjaottelua, joissa hän teki 25 tehopistettä, 13 maalia ja 12 syöttöpistettä.

Kaudella  Perry oli voittamassa Stanley Cupia. Hän teki pudotuspeleissä 2007 15 tehopistettä, kuusi maalia ja yhdeksän syöttöpistettä, 21:ssä ottelussa. Mestaruutta seuranneilla kahdella kaudella,  ja , hän oli molemmilla Anaheimin paras maalintekijä ja toiseksi paras pistemies Ryan Getzlafin jälkeen ja kaudella  hän oli ensimmäistä kertaa Anaheimin paras pistemies tehtyään silloiset ennätyspisteensä, 76 tehopistettä, 27 maalia ja 49 syöttöpistettä 82:ssa runkosarjaottelussa. Runkosarjakaudella  Perry oli joukkueensa paras maalintekijä ja pistemies sekä koko NHL:n eniten maaleja ja kolmanneksi eniten tehopisteitä tehnyt pelaaja tehtyään 82:ssa ottelussa tehot 50 maalia ja 48 syöttöpistettä, yhteensä 98 tehopistettä. Kauden päätteeksi hänet palkittiin paitsi NHL:n parhaan maalintekijän Maurice ”Rocket” Richard Trophylla, myös liigan arvokkaimman pelaajan palkinnolla Hart Memorial Trophylla. Lisäksi hänet nimettiin .

Kausi 2011–2012 oli Perrylle ja koko joukkueelle alisuoritus, vaikka hänet valittiin tähdistöotteluun. Työsulun lyhentämällä kaudella 2012–2013 Perryllä oli ongelmia maalinteossa eikä hän tehnyt kuin 15 maalia koko kaudella. Maaliskuussa 2013 hän solmi seuran kanssa kahdeksanvuotisen ja 69 miljoonan dollarin arvoisen jatkosopimuksen. Pudotuspelit olivat kuitenkin pettymys, sillä Perry jäi maaleitta Anaheimin pudotessa Detroitille. Kausi 2013–2014 oli yksi Perryn uran parhaista: hän teki 43 maalia ja 82 tehopistettä, sijoittui maalipörssin toiseksi ja valittiin NHL:n ykköstähdistöön. Seuraavina vuosina hänen maalimääränsä alkoivat kuitenkin laskea, pudoten vuoden 2016 jälkeen alle 20 maaliin kaudessa.

Syyskuussa 2018 Perry joutui polvileikkaukseen, joka piti hänet sivussa viisi kuukautta. Hän palasi kaukaloon helmikuussa 2019, mutta teki loppukauden aikana vain 10 tehopistettä. Kesäkuussa 2019 Anaheim osti Perryn sopimuksen kaksi viimeistä vuotta ulos, mikä päätti hänen 14 vuotta kestäneen uransa seurassa. Ulososton taustalla olivat loukkaantumiset ja hiipunut pelillinen panos suhteessa suureen palkkaan.

#### Dallas Stars (2019–2020)
Perry teki kaudeksi  yksivuotisen 1,5 miljoonan dollarin arvoisen sopimuksen Dallas Starsin kanssa. Marraskuussa 2013 hän saavutti merkittävän virstanpylvään pelaamalla uransa 1&nbsp;000. runkosarjaottelun. Tammikuussa 2020 pelatussa talviklassikossa Perry sai ulosajon kyynärpäätaklauksesta Nashville Predatorsin Ryan Ellisiin, mistä seurasi myöhemmin viiden ottelun pelikielto. Ennen koronaviruspandemian aiheuttamaa taukoa hän ehti kerätä 57 ottelussa 21 tehopistettä.

Kesällä 2020 pelatuissa pudotuspeleissä Perry nousi tärkeään rooliin. Hän auttoi Starsia etenemään Stanley Cup -finaaleihin asti, muun muassa maskipelaamisellaan konferenssifinaalien ratkaisumaalissa Vegasia vastaan. Loppuottelusarjan viidennessä ottelussa Tampa Bay Lightningia vastaan Perry teki jatkoaikamaalin Andrei Vasilevskin taakse ja vei ottelusarjan kuudenteen otteluun. Dallas hävisi lopulta sarjan voitoin 2–4. Vahvoista pudotuspeleistä huolimatta Stars päätti olla jatkamatta Perryn sopimusta kauden jälkeen.

#### Montreal Canadiens (2020–2021)
Joulukuussa 2020 Perry teki vapaana pelaajana Montreal Canadiensin kanssa yksivuotisen ja 750 000 dollarin arvoisen sopimuksen. Pandemian vuoksi kausi oli lyhennetty 56 otteluun, ja Montreal pelasi pelkästään kanadalaisjoukkueista koostuvassa Pohjoisessa divisioonassa. Vaikka Perry aloitti kauden varamiesten niin sanotussa ”taksiryhmässä”, hän pelasi vahvasti ja sijoittui joukkueen sisäisessä pistepörssissä yhdeksänneksi 21 tehopisteellä.

Montreal lähti vuoden 2021 pudotuspeleihin altavastaajana, mutta eteni yllättäen loppuottelusarjaan asti kaatamalla matkalla Toronton, Winnipegin ja Vegasin. Perry eteni Stanley Cup -finaaleihin toista vuotta peräkkäin eri joukkueessa, ja kohtasi jälleen Tampa Bay Lightningin. Montreal hävisi ottelusarjan voitoin 1–4. Tappion jälkeen Perry ilmaisi halunsa jatkaa Montrealissa, mutta kun GM Marc Bergevin ei suostunut tarjoamaan kahden vuoden sopimusta, Perry päätti siirtyä muualle.

#### Tampa Bay Lightning (2021–2023)
Hävittyään kaksi kertaa peräkkäin finaaleissa nimenomaan Tampa Baylle, Perry päätti heinäkuussa 2021 liittyä hallitsevan mestarin riveihin kahden vuoden ja 2 miljoonan dollarin sopimuksella. Hän totesi haluavansa voittaa ja näkevänsä kokeneena pelaajana loistavan mahdollisuuden juuri Tampassa. Pian kauden 2021–2022 alettua hänet nimettiin joukkueen varakapteeniksi. Alun 17 ottelun maalittoman putken jälkeen Perryn peli vapautui. Helmikuun 23. päivänä 2022 hän teki uransa 400. NHL-maalin ottelussa Edmonton Oilersia vastaan. Hän viimeisteli kauden aikana 19 maalia ja yhteensä 40 tehopistettä, mikä oli hänen paras suorituksensa sitten Anaheim-vuosien.

Pudotuspeleissä Perryn rooli kasvoi entisestään tähtihyökkääjä Brayden Pointin loukkaannuttua, jolloin Perry otti paikan joukkueen ykkösylivoimassa. Tampa Bay eteni jälleen finaaleihin, ja Perrystä tuli NHL-historian toinen pelaaja Marian Hossan jälkeen, joka on edennyt loppuotteluihin kolmena peräkkäisenä vuonna kolmessa eri joukkueessa. Tehtyään maalin kolmannessa loppuottelussa Colorado Avalanchea vastaan, Perrystä tuli NHL-historian ensimmäinen pelaaja, joka on tehnyt maalin loppuottelusarjassa neljän eri joukkueen (Anaheim, Dallas, Montreal ja Tampa Bay) paidassa. Tampa Bay hävisi kuitenkin ottelusarjan voitoin 2–4, ja Perrystä tuli historian ensimmäinen pelaaja, joka on hävinnyt kolme peräkkäistä loppuottelusarjaa kolmessa eri seurassa. Kaudella 2022–2023 Perry teki runkosarjassa 25 tehopistettä. Tampa Bayn kausi päättyi tällä kertaa jo ensimmäisellä kierroksella Toronto Maple Leafsia vastaan.

#### Chicago Blackhawks (2023–2024)
Kesäkuussa 2023 Tampa Bay kauppasi Perryn neuvotteluoikeudet Chicago Blackhawksiin vaihdossa vuoden 2024 seitsemännen kierroksen varausvuoroon. Seuraavana päivänä Perry solmi Chicagon kanssa yksivuotisen ja 4 miljoonaan dollarin arvoisen sopimuksen.

Marraskuun 25. päivänä 2024 Blackhawks ilmoitti Perryn jäävän määrittelemättömän pituiselle vapaalle henkilökohtaisten syiden vuoksi. Pian tämän jälkeen, 28. marraskuuta, seura asetti hänet ehdottomalle siirtolistalle tarkoituksenaan purkaa hänen sopimuksensa. Seuran sisäisessä tutkinnassa oli selvinnyt, että Perry oli syyllistynyt ”hyvän tavan vastaiseen käytökseen”, joka rikkoi sekä pelaajasopimuksen ehtoja että seuran sisäisiä sääntöjä turvallisesta ja ammattimaisesta työympäristöstä. GM Kyle Davidsonin mukaan seura sai tiedon rikkomuksesta valmistautuessaan otteluun Columbus Blue Jacketsia vastaan. Kun tiedot tulivat ilmi, Perry poistettiin välittömästi kokoonpanosta ja tutkinta aloitettiin. ESPN:n Emily Kaplanin mukaan välikohtauksen uskottiin liittyvän seuran työntekijään. Perry julkaisi myöhemmin anteeksipyynnön ja kertoi hakevansa ammattiapua päihdeongelmiin.

#### Edmonton Oilers (2024–2025)
Tammikuun 22. päivänä 2024 Perry palasi NHL-jäille solmimalla loppukauden kattavan sopimuksen Edmonton Oilersin kanssa. Edmonton eteni aina Stanley Cup -finaaleihin asti, mikä oli Perrylle jo neljäs finaalipaikka viiden vuoden sisällä ja uran viides kaikkiaan. Oilers hävisi lopulta tiukan ottelusarjan Florida Panthersille seitsemässä ottelussa. Tehtyään maalin kolmannessa loppuottelussa Perry rikkoi oman NHL-ennätyksensä: hän oli nyt tehnyt maalin loppuotteluissa viiden eri seuran (Anaheim, Dallas, Montreal, Tampa Bay ja Edmonton) paidassa.

Heinäkuussa 2024 Perry teki Oilersin kanssa yksivuotisen ja 1,4 miljoonan dollarin arvoisen jatkosopimuksen. Oilers selviytyi finaaleihin toista vuotta peräkkäin keväällä 2025. Tämä merkitsi Perrylle historiallista viidettä finaalipaikkaa kuuden vuoden sisällä ja uran kuudetta finaaliesiintymistä. Oilers kärsi kuitenkin jälleen tappion Florida Panthersille, tällä kertaa kuudessa ottelussa. Perry pelasi vahvat pudotuspelit viimeistellen 22 ottelussa 10 maalia ja 14 tehopistettä.

#### Los Angeles Kings (2025–2026)
Heinäkuussa 2025 Perry teki vapaana pelaajana Los Angeles Kingsin kanssa yksivuotisen ja 2 miljoonan dollarin arvoisen sopimuksen. Sopimuksessa oli lisäksi 2 miljoonaa mahdollisia bonuksia. 

#### Paluu Tampa Bay Lightningiin (2026–)
Maaliskuussa 2026 ennen siirtotakarajaa Perry palasi Tampa Bay Lightningiin, jossa pelasi vuosina 2021–2023, Kingsin kaupattua hänet joukkueeseen vaihdossa toisen kierroksen varausvuoroon. Hän teki maalin heti paluuottelunsa ensimmäisessä erässä.

### Maajoukkue

Perry edusti Kanadaa Vancouverin olympialaisissa 2010 ja oli voittamassa olympiakultaa. Hän teki olympialaisten jääkiekkoturnauksessa viisi tehopistettä, neljä maalia ja yhden syöttöpisteen. Vuonna 2005 hän edusti maataan jääkiekon nuorten maailmanmestaruuskilpailuissa, missä hän oli mukana voittamassa nuorten MM-kultaa, kun Kanada voitti turnauksen loppuottelussa Venäjän maalein 6–1. Perry on pelannut myös maailmanmestaruuskilpailuissa vuosina 2010, 2012 sekä Kanadan voittaessa kultaa 2016. Kultaan päättyneessä turnauksessa hän toimi joukkueen kapteenina.

## Tilastot

## Lähteet
*
* 

### Viitteet

## Aiheesta muualla
*Corey Perry Anaheim Ducksin verkkosivustolla